

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.10** | 2024. gada 27. jūnijā |

**15.**

**Par precizējumiem Ogres novada pašvaldības domes 2024. gada 30. maija lēmumā**

**“Par pārvaldes uzdevuma deleģēšanu sabiedrībai ar ierobežotu atbildību**

**“MĒRNIECĪBAS DATU CENTRS””**

Saskaņā ar Ģeotelpiskās informācijas likuma 13. panta sesto daļu, pašvaldība, lai nodrošinātu savu funkciju un uzdevumu izpildi, par savu administratīvo teritoriju izveido un uztur augstas detalizācijas topogrāfiskās informācijas datubāzi atbilstoši Ministru kabineta noteiktajai augstas detalizācijas topogrāfiskās informācijas specifikācijai, veic iesniegtās informācijas pārbaudi un nodrošina datubāzes sadarbspēju ar centrālo datubāzi Ministru kabineta noteiktajā kārtībā. Pašvaldības dome nosaka augstas detalizācijas topogrāfiskās informācijas iesniegšanas un pieņemšanas kārtību. Atbilstoši Ģeotelpiskās informācijas likuma 13. panta septītajai daļai pašvaldībai ir tiesības deleģēt šā panta sestajā daļā minēto uzdevumu, slēdzot deleģējuma līgumu Valsts pārvaldes iekārtas likumā noteiktajā kārtībā.

Ar Ogres novada pašvaldības (turpmāk – Pašvaldība) domes 2024. gada 30. maija lēmumu “Par pārvaldes uzdevuma deleģēšanu sabiedrībai ar ierobežotu atbildību “MĒRNIECĪBAS DATU CENTRS” (sēdes protokols Nr. 8, 49.), (turpmāk – Lēmums) tika nolemts deleģēt Pašvaldības pārvaldes uzdevumu – par Ogres novadu izveidot un uzturēt augstas detalizācijas topogrāfiskās informācijas datubāzi atbilstoši Ministru kabineta noteiktajai augstas detalizācijas topogrāfiskās informācijas specifikācijai, veikt iesniegtās informācijas pārbaudi un nodrošināt datubāzes sadarbspēju ar centrālo datubāzi Ministru kabineta noteiktajā kārtībā, sabiedrībai ar ierobežotu atbildību (turpmāk – SIA) “MĒRNIECĪBAS DATU CENTRS”, reģistrācijas Nr. 40003831048, un slēgt deleģēšanas līgumu ar SIA “MĒRNIECĪBAS DATU CENTRS” par augstas detalizācijas topogrāfiskās informācijas datubāzes izveidošanas un uzturēšanas uzdevuma veikšanu Ogres novadā (turpmāk – Deleģēšanas līgums), nosakot Deleģēšanas līguma darbības termiņu 5 (pieci) gadi saskaņā ar Lēmuma pielikumu.

Valsts pārvaldes iekārtas likuma 45. panta otrā daļa nosaka, ka par pastarpinātās pārvaldes iestādes uzdevumu deleģēšanu lemj attiecīgās atvasinātās publiskās personas orgāns, kas informē tiešās pārvaldes iestādi, kurai attiecīgā atvasinātā publiskā persona ir padota. Ja deleģēšanas termiņš pārsniedz gadu, deleģēšanas līgumu pirms tā noslēgšanas saskaņo ar šo tiešās pārvaldes iestādi.

2024. gada 3. jūnijā Pašvaldība nosūtīja Vides aizsardzības un reģionālās attīstības ministrijai (turpmāk – Ministrija) vēstuli Nr. 2-5.1/1480 “Par deleģēšanas līguma saskaņošanu”, reģistrēta Pašvaldībā ar Nr. 2-5.1/1480, ar kuru Pašvaldība informēja Ministriju par Lēmuma pieņemšanu un lūdza saskaņot Lēmuma pielikumā pievienoto Deleģēšanas līguma projektu.

Pašvaldība 2024. gada 12. jūnijā saņēma Ministrijas 2024. gada 12. jūnija vēstuli Nr. 1-13/3802 “Par deleģēšanas līgumu ar SIA “Mērniecības Datu Centrs””, reģistrēta Pašvaldībā ar Nr. 2-4.1/3104 (turpmāk – Vēstule), kurā norādīts, ka Ministrija saskaņo Deleģēšanas līgumu ar nosacījumu, ka Pašvaldība pārskata un precizē vairākus Deleģēšanas līguma punktus. Pamatojoties uz Ministrijas Vēstulē norādīto, Deleģēšanas līguma projektā ir izdarīti šādi precizējumi:

1. pārskatīts 4.1., 6.3., 6.4., 7.4. punkts;
2. papildināts 4.2., 4.3., 4.4. punkts,
3. svītrots 4.6. punkts.

Pamatojoties uz Pašvaldību likuma 10. panta pirmās daļas 21. punktu, Ģeotelpiskās informācijas likuma 13. panta sesto un septīto daļu, Valsts pārvaldes iekārtas likuma 40. panta pirmo un otro daļu, 41. panta pirmo daļu, 42. panta pirmo daļu, 43. panta otro, trešo un piekto daļu un 45. panta otro un trešo daļu,

**balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Māliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. Izdarīt precizējumu Ogres novada pašvaldības domes 2024. gada 30. maija lēmumā “Par pārvaldes uzdevuma deleģēšanu sabiedrībai ar ierobežotu atbildību “MĒRNIECĪBAS DATU CENTRS”, izsakot pielikumu “Pārvaldes uzdevumu deleģēšanas līgums par Ogres novada augstas detalizācijas topogrāfiskās informācijas datubāzes izveidošanu un uzturēšanu” (turpmāk – Deleģēšanas līgums) jaunā redakcijā (pielikums).
2. Uzdot Ogres novada pašvaldības Centrālās administrācijas Nekustamo īpašumu pārvaldes nodaļai saskaņot Deleģēšanas līguma projektu ar Vides aizsardzības un reģionālās attīstības ministriju.
3. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E.Helmaņa paraksts)